**รายงานการประชุมสภาเทศบาลตำบลบ้านผือ**

**สมัยสามัญ สมัยแรก ครั้งที่ 2/2566**

**วันที่ 2 มีนาคม 2566 เวลา 09.30 น.**

**ณ ห้องประชุมสภา เทศบาลตำบลบ้านผือ**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายประสพ โสดา | ประธานสภาเทศบาล | ประสพ โสดา |  |
| ๒ | คำปัน ตาแสง | รองประธานสภาเทศบาล | คำปัน ตาแสง |  |
| 3 | นางพนมพร จันทะนาม | สมาชิกสภาฯ เขต 1 | พนมพร จันทะนาม |  |
| 4 | นายวิชัย ไชยบุตรดี | สมาชิกสภาฯ เขต 1 | วิชัย ไชยบุตรดี |  |
| 5 | นายสมบัตร แก้วหานาม | สมาชิกสภาฯ เขต ๑ | สมบัตร แก้วหานาม |  |
| 6 | นายวินัย ลิโป้ | สมาชิกสภาฯ เขต 1 | วินัย ลิโป้ |  |
| 7 | นายสุรัตน์ ชาสังข์ | สมาชิกสภาฯ เขต ๒ | สุรัตน์ ชาสังข์ |  |
| 8 | นายรังสรร วิลินไพร | สมาชิกสภาฯ เขต ๒ | รังสรร วิลินไพร |  |
| 9 | นางพิศวาท วันทอง | สมาชิกสภาฯ เขต ๒ | พิศวาท วันทอง |  |
| 10 | นายพงษ์สิทธิ์ พลเสนา | สมาชิกสภาฯ เขต ๒ | พงษ์สิทธิ์ พลเสนา |  |
| 11 | นางแจ่มใส จุ้มอังวะ | สมาชิกสภาฯ เขต ๒ | แจ่มใส จุ้มอังวะ |  |
| 12 | นายสุพจน์ แก้วมาตย์ | เลขานุการสภาฯ  | สุพจน์ แก้วมาตย์ |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายสุรชัย พลทะอินทร์ | นายกเทศมนตรีตำบลบ้านผือ | สุรชัย พลทะอินทร์ |  |
| 2 | นางสาวกฤษณา มานูญวงศ์ | เลขานุการนายกเทศมนตรี | กฤษณา มานูญวงศ์ |  |
| 3 | นายทวิช รุ่งเรือง | ปลัดเทศบาล | ทวิช รุ่งเรือง |  |
| 4 | นางอุมาพร แสงศรีเรือง | รองปลัดเทศบาล | อุมาพร แสงศรีเรือง |  |
| 5 | นางสาวหนึ่งฤทัย โอนกลาง | นักจัดการงานทั่วไป | หนึ่งฤทัย โอนกลาง |  |

**ผู้ขาดประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายทองสุข แสงพรมมา | สมาชิกสภาฯ เขต 1 | ขาดประชุม |  |

**เริ่มประชุม เวลา 09.30 น.**

|  |  |
| --- | --- |
| **ระเบียบวาระที่ 1**นายประสพ โสดา(ประธานสภาฯ)**ระเบียบวาระที่ 2**ที่ประชุม**ระเบียบวาระที่ 3**นายประสพ โสดา(ประธานสภาฯ)นายสมบัตร แก้วหานาม(สท. เขต 1)นายสุรชัย พลทะอินทร์(นายกเทศมนตรี)นายสมบัตร แก้วหานาม(สท. เขต 1)นายสุรชัย พลทะอินทร์(นายกเทศมนตรี)นายสุรชัย พลทะอินทร์(นายกเทศมนตรี) (ต่อ)**ระเบียบวาระที่ 4****ระเบียบวาระที่ 5**นายประสพ โสดา(ประธานสภาฯ)นายทวิช รุ่งเรือง(ปลัดเทศบาล)นายทวิช รุ่งเรือง(ปลัดเทศบาล) (ต่อ)นายสุรัตน์ ชาสังข์(สท. เขต 2)นายสมบัตร แก้วหานาม(สท. เขต 1)นายทวิช รุ่งเรือง(ปลัดเทศบาล)นางพิศวาท วันทอง(สท. เขต 2)นายประสพ โสดา(ประธานสภาฯ)**ที่ประชุม****ระเบียบวาระที่ 6**นายสุรชัย พลทะอินทร์(นายกเทศมนตรี)นายสุรชัย พลทะอินทร์(นายกเทศมนตรี) (ต่อ)นางอุมาพร แสงศรีเรือง(รองปลัดเทศบาล)นายสุรชัย พลทะอินทร์(นายกเทศมนตรี)นายประสพ โสกา(ประธานสภาฯ)นายสมบัตร แก้วหานาม(สท.เขต 1)นายทวิช รุ่งเรือง(ปลัดเทศบาล)นายสุรชัย พลทะอินทร์(นายกเทศมนตรี)นางพนมพร จันทะนาม(สท. เขต 1)นายรังสรร วิลินไพร(สท. เขต 2)นายรังสรร วิลินไพร(สท. เขต 2) (ต่อ)นายสุพจน์ แก้วมาตย์(หัวหน้าสำนักปลัด)นายสุรัตน์ ชาสังข์(สท. เขต 2)นายประสพ โสดา(ประธานสภาฯ)นายวินัย ลิโป้(สท. เขต 1)นายประสพ โสดา(ประธานสภาฯ) | **เรื่องที่ประธานแจ้งต่อที่ประชุม**-วันนี้เป็นการประชุมสมัยสามัญ สมัยแรก ครั้งที่ 2/2566 ในวันที่ 2 มีนาคม 2566**เรื่องรับรองรายงานการประชุม**-มีมติเป็นเอกฉันท์รับรอง รายงานการประชุมสภาเทศบาลตำบลบ้านผือ สมัยสามัญ สมัยแรก ครั้งที่ 1/2566 เมื่อวันที่ 7 กุมภาพันธ์ 2566**เรื่องกระทู้ถาม**เรื่องกระทู้ถาม ไม่มีหนังสือกระทู้เข้ามา มีท่านสมาชิกท่านใดจะกระทู้ถามด่วน เชิญได้เลยนะครับ-เรียนท่านประธานสภาฯ กระผมนายสมบัตร แก้วหานาม สมาชิกสภาเทศบาล เขตที่ 1 ขอกระทู้ถามเรื่องเงินงบประมาณในการซ่อมแซมถนน เขตละ 100,000 บาท จากการประชุมคราวที่แล้ว อยากถามเพื่อความชัดเจนว่าเงินงบประมาณนี้เป็นในส่วนที่อนุมัติไว้ในตอนต้น หรือเป็นงบประมาณที่คณะกรรมการแปรญัตติ ได้แปรเพิ่มไว้เพื่อวัตถุประสงค์ในการซ่อมแซมถนนนี้ ครับ- เรียน ประธานสภาฯ กระผมนายสุรชัย พลทะอินทร์ นายกเทศมนตรีตำบลบ้านผือ ในส่วนของงบประมาณที่จะดำเนินนั้น เป็นงบที่กันไว้เอาไว้เผือ ไม่ได้ระบุชัดเจนว่าใช้ทำอะไร แต่ได้คุยกันไว้คือส่วนหนึ่งจะนำมาเพื่อแก้ไขปัญหาในภาวะฉุกเฉิน หมายความว่า เรื่องที่พี่น้องได้รับความเดือดร้อน ไม่ว่าถนนหนทาง ทุกสิ่งทุกอย่าง ประมาณ 200,000 บาท อีกส่วนหนึ่งก็ได้จากที่สมาชิกได้แปรเพิ่มไว้ และไม่มีโครงการไหนจะนำไปลง จึงได้นำงบประมาณนั้นมาไว้ในส่วนนี้ ทั้งนี้ที่นายกได้แจ้งเบื้องต้นว่าให้ทางคณะสมาชิก ประสานทางกำนัน ผู้ใหญ่บ้าน และทางช่าง ให้ออกสำรวจถนนในแต่ละเขตว่ามีการชำรุดตรงไหนเราจะซ่อมแซม โดยให้โควต้าเบื้องต้นเขตละ 100,000 บาท บางเขตอาจจะใช้งบประมาณมากกว่านี้หรือน้อยกว่านี้ แต่เป็นงบซ่อมแซม ต้องเข้าใจว่าพื้นที่ของเรามีถนนลูกรัง หรือถนนดินเยอะ ส่วนใหญ่จะเป็นทางที่ไปตามไร่ตามนี้ เพราะฉะนั้นแล้วอยากให้ซ่อมในส่วนที่จำเป็น แต่ถ้าจำเป็นมากก็ให้มาคุยกันมานำเสนอ นายกก็จะอนุมัติให้ตามความจำเป็น ตรงนี้ก็ขออนุญาตชี้แจ้งในที่ประชุม ครับ - เรียนท่านประธานสภาฯ กระผม นายสมบัตร แก้วหานาม สมาชิกสภาเทศบาล เขต 1 สรุปเป็นเงินที่ทางคณะกรรมการแปรญัตติได้แปรไปไว้ รวมกับที่ได้ตั้งไว้ในต้อนต้น แต่ขอเพิ่มเติมคือเงินที่สภาได้อนุมัติไว้ในตอนต้น 300,000 บาท ไม่ใช่ 200,000 บาท ท่านนายกจะจัดสรรให้ 100,000 บาท ถ้าอนาคตมีการซ่อมแซมเพิ่มขึ้น สามารถจัดสรรงบมาเพิ่มได้หรือไม่ครับ- เรียนท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ ตามที่กระผมได้แจ้งไปแล้วในเบื้องต้น ว่าให้ไปสำรวจมาก่อน ในส่วนที่เพิ่มขึ้นเราก็จะจัดงบเพิ่มเติมตามความจำเป็น ต้องเข้าใจว่างบประมาณในการซ่อมแซมนี้ ไม่ใช่แค่ซ่อมถนน แต่ยังเป็นค่าใช้จ่ายในการซ่อมแซมวัสดุต่าง ๆ เช่น ซ่อมไฟฟ้า ซ่อมรถยนต์ หรือซ่อมแซมอื่น ที่พี่น้องเดือดร้อน ต้องเบิกจ่ายจากหมวดเดียวกัน ต้องเข้าใจว่าการบริหารจัดการเงินในเทศบัญญัติมันจะทยอยมา ไม่ใช่มาเป็นก้อนในครั้งเดียว การใช้เงินเราต้องมาพิจารณาสถานะทางการคลังว่าเดือนนี้เราจะใช้เงินอะไรได้บ้าง งวดนี้อาจจะเขตละ 100,000 บาท แต่ถ้าอนาคตเดือดร้อนอีก เงินมาอีกเมื่อเราได้สำรวจแล้วก็จะนำงบไปเติมเต็มในส่วนที่พี่น้องเดือดร้อนให้อีก เพราะการใช้เงินจะต้องมีระเบียบวินัยในการใช้ ไม่ใช่ว่าใช้หมดในเดือนนี้เลย ถ้าเดือนหน้ามีพี่น้องเดือดร้อนมาอีก เราก็จะไม่มีงบประมาณในการช่วยเหลือ ทุกอย่างจะต้องมีแผนในการใช้ ที่แน่ ๆ จะใช้ให้หมดในปีงบประมาณ โดยใช้ให้มีประสิทธิภาพ และถูกใจทุกท่านที่สุด ถ้าเป็นไปได้นะครับ แต่ถ้าเป็นไปไม่ได้ เงินที่เหลือจากงบประมาณนี้ก็จะตกไปเป็นเงินสะสมของเทศบาล ซึ่งเราก็ยังมีอำนาจในการบริหารจัดการอยู่ดี ก็ขอนำเรียนให้ที่ประชุมได้รับทราบครับผม**เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**-ไม่มี**เรื่องที่เสนอใหม่**5.1 เรื่องขอความเห็นชอบรับโอนบ่อบาดาล บ้านหนองแสง หมู่ที่ 35.2 เรื่องขอความเห็นชอบรับโอนบ่อบาดาล บ้านโนนทอง หมู่ที่ 1สืบเนื่องจากเราได้เราเรื่องมาเพื่อคราวลงประชาคมหมู่บ้าน ขออนุญาตให้เจ้าหน้าที่ได้อภิปรายไปพร้อมกันเลยทั้ง 2 หมู่บ้านเลยนะครับ- เรียนท่านประธานสภาฯ กระผมนายทวิช รุ่งเรือง ปลัดเทศบาล 5.1 เรื่องขอความเห็นชอบรับโอนบ่อบาดาล บ้านหนองแสง หมู่ที่ 3 5.2 เรื่องขอความเห็นชอบรับโอนบ่อบาดาล บ้านโนนทอง หมู่ที่ 1 ขออนุญาตท้าวความเดิมก่อนนะครับ สำหรับงบประมาณในการขุดเจาะบ่อบาดาลพร้อมถังสูงและระบบโซล่าเซลส์จากกองทัพบก เข้าใจตรงกันว่าเป็นงบของทหารในช่วงบริหารของท่านนายกประยุทธ ก็มีงบเพื่อแก้ไขปัญหาภัยแล้ง ลงพื้นที่ทั่วไปเทศ ตำบลบ้านผือได้ 3 ตัว ในความเป็นเทศบาลเราก็ได้แต่นั่งดู เพราะเขาไม่ประสานมา เขาประสานกำนัน ผู้ใหญ่บ้าน ประสานทางสายกรมการปกครอง ไม่ได้ประสานมาทางกรมส่งเสริมการปกครองท้องถิ่น แต่มาถามอยู่ว่าจะเอาลงไว้จุดไหนบ้าง กระผมได้รับการประสานต่อจากท่านนายกธนบดี นายกคนก่อน ในขณะนั้นท่านก็บอกว่าถ้าจะเป็นประโยชน์กับพี่น้องจริง ๆ ต้องลงใกล้จุดที่จะผลิตประปาได้ เช่น ม.4 ก็น่าจะลงใกล้สระหลังเทศบาล ม.1 ไม่มีสระน้ำสาธารณะประโยชน์ก็อยากลงที่คลองท้ายบ้านเพื่อจะได้ปิดคลองและใช้น้ำน้ำ หนองแสง เทศบาลชี้จุดที่ โสกเหมือดแอ่ แต่ปรากฏว่าผู้นำจะเอามาลงสระหนองแสง เราก็ว่าได้เพราะเป็นความเห็นของผู้นำในขณะนั้น ม.4 ก็ไม่ลงตามที่เราชี้จุดมาลงที่ข้างกลุ่มปลาแปรรูป ม.1 ตรงกัน ส่วนอื่นก็ไม่ได้ว่ากัน การจัดซื้อจัดจ้างก็เป็นไปตามราชการทางทหาร เราก็ไม่ทราบ สุดท้ายแล้ววันหนึ่งก็มีเจ้าหน้าที่ทหารว่าจะมาส่งมอบเอกสารบ่อบาดาลพร้อมหอถังสูง สมัยนั้นผมก็รับมาเพราะเป็นช่วงรักษาการ ก็ต่อว่าไปหลายอย่างอย่างที่ได้นำเรียน เช่น เวลาลงก็ไม่ลงตามที่เทศบาลชี้จุดเพราะเห็นว่ามีประโยชน์ ตอนที่เราแจ้งเพราะเราเห็นว่ามีประโยชน์เพื่อจะได้เติมน้ำลงสระเพราะเป็นระบบโซล่าเซลส์ แดดออก น้ำไหล เติมลงเรื่อย ๆ เพราะเรามีปัญหาน้ำในฤดูแล้งสระหลังเทศบาลต้องไปดึงน้ำมาจากคลองสูบน้ำนาเทพ มาเติมเพื่อจะนำมาผลิตน้ำประปาเลี้ยงหมู่ 1 หมู่ 4 หมู่ 10 โสกเหมือดแอ่ไม่สามารถที่จะมีน้ำเติมได้ น้ำจากภูเขาลงไม่ได้ ก็หวังว่าโซล่าเซลส์จะเติมลงตรงนั้น เมื่อโสกเหมือดแอ่ไม่มีน้ำ เราต้องส่งน้ำผ่านคลองนายเทพ เพื่อไปเติมคลองนายเอ๋ แล้วคลองนายเอ๋จึงจะส่งต่อไปลงโสกเหมือดแอ่ นี่คือความลำบาก พอไม่ลงตามนั้น สุดท้ายก็ไม่ได้ใช้ประโยชน์ เราวาดหวังว่าเป็นระบบโซล่าเซลส์ แดดมาน้ำไหลลงสระปรากฏว่าตอนส่งมอบไม่มีระบบโซล่าเซลส์ เป็นระบบไฟฟ้า เขาจะไปปรับแก้โครงการอะไรนั้น เราไม่ทราบเลย ไม่ได้แจ้งเทศบาลตั้งแต่ต้น ผมเลยแจ้งกลับไปว่าถ้าเป็นครรลองในระเบียบปฏิบัติที่ต้องส่งมอบเอกสารให้หน่วยงานราชการที่ต้องดูแลพื้นที่ เช่นเทศบาล อบต. ผมก็จะรับเอกสารไว้เพื่อที่จะนำไปใช้ประโยชน์ในอนาคต ก็ไม่น่าจะผูกพันอะไร ก็คือเป็นทรัพย์สินคือหอถังสูงกับบ่อบาดาล 1 บ่อ แค่นั้น ไม่มีโซล่าเซลส์ ก็เป็นที่รู้กันว่าทหารนั่นแหละลงมาทำ ทำเสร็จก็ส่งมอบเอกสารให้หน่วยงานใดหน่วยงานหนึ่ง เพื่อเป็นการจบโครงการหรือปิดโครงการของเขา ถ้าหน่วยงานไม่รับหมู่บ้านก็รับไป พอรับเสร็จก็จบ จากกนั้นก็ไม่มีอะไรเคลื่อนไหวเลย เราก็เราเอกสารไว้ ส่วนหนึ่งบางหมู่บ้านต้องชำระค่าไฟเป็นค่ารักษามิเตอร์ อย่างเช่น หมู่ 1 จึงอยากจะโอนให้เทศบาลเพราะชาวบ้านไม่มีเงินจ่ายค่าไฟ ก็เป็นไปตามครรลองของระบบการโอนเหมือนระบบประเทศบาล การโอนก็ต้องมีมติของหมู่บ้านรับรู้รับทราบร่วมกัน จะมาโทษผู้ใหญ่บ้านว่าโอนเมื่อไหร่ไม่ทราบก็เลยต้องผ่านเวทีประชาคมมีมติโอนให้เทศบาล แล้วเทศบาลก็นำมาสู่ที่ประชุมสภาฯ หากมติที่ประชุมสภามีมติเห็นชอบโอนเป็นของเทศบาลก็จะเป็นไปตามระบบการโอนถ่ายจริง ๆ มันถึงจะเป็นไปตามระบบการโอนถ่ายจริง ๆ ถึงได้มีเรื่องเข้าที่ประชุมในวันนี้นะครับ หากเราจะใช้งานจริง ๆ เราอาจจะต้องเปลี่ยนซับเมิร์ส ซึ่งต้องมีค่าใช้จ่าย ไม่มีโซล่าเซลส์แล้วต้องใช้กระแสไฟฟ้า ก็จะมีค่าใช้จ่าย บ่อบาดาลถ้าจะเทียบกับบ่อผิวดินที่เราใช้ไม่ดี เพราะมีแร่เหล็ก มีสนิม ไม่เหมาะกับการใช้โดยตรง ทางเราจึงต้องมีการเติมลงมาพักในบ่อดินไว้ก่อนถึงจะดี ข้อดีข้อเสียก็จะประมาณนี้ครับ อันนี้เป็นข้อมูลให้ทางท่านสมาชิกได้พิจารณาร่วมกันว่าจะรับบ่อบาดาล เข้ามาเป็นทรัพย์สินของทางเทศบาลหรือไม่ ขอบคุณครับ- เรียนท่านประธานสภาฯ กระผม นายสุรัตน์ ชาสังข์ สมาชิกสภาเทศบาล เขต 2 กระผมขอเพิ่มเติมจากท่านปลัดในส่วนของโครงการบ่อบาดาลตัวนี้ช่วงนี้ผมเป็นสารวัตรกำนันก็ได้ควบคุมดูแล ตามที่จริงแล้วก็อย่างที่ท่านปลัดได้พูด คือทีแรกเขาจะเอาลงที่หนองแสงแล้วทหารก็โทรหาผมแล้วถามว่าลงที่หนองแสงจะเอาไปใช้อะไร เพราะไม่ได้ใช้น้ำประปาหนองแสง ใช้โสกเหมือดแอ่ก็เลยบอกว่าเอาลงโสกเหมือดแอ่ได้ไหมเพราะใช้น้ำประปา ก็เอาไปลงแต่เจาะน้ำไม่ออกจึงได้มีการเปลี่ยนสถานที่ก็เปลี่ยนได้ประมาณ 3 ที่แล้วครับ ก็เลยได้โยกมาที่วัด พอดีโครงการมาก็ให้ดำเนินการเฉย ๆ ครับ - เรียน ท่านประธานสภาฯ กระผมนายสมบัตร แก้วหานาม สมาชิกสภาเขตที่ 1 ผมอยากสอบถามท่านปลัด เกี่ยวกับโครงการขุดเจาะบ่อบาดาล ผมอยากทราบข้อมูลเบื้องต้นอย่างของ หมู่ 4 ได้ถ่ายโอนมาเทศบาลหรือยังครับ- เรียนท่านประธานสภาฯ ยังครับ หากจะดำเนินการก็ให้ทำประชาคมและเตรียมเอกสารเข้ามาเหมือนกับ 2 หมู่ ครับ- เรียนท่านประธานสภาฯ ดิฉันนางพิศวาท วันทอง สมาชิกสภาเทศบาล เขตที่ 2 อย่างที่ท่านปลัดได้นำเรียน ก็ขอเพิ่มเติมนิดหน่อยว่าแต่ก่อน 3 บ่อ อีกบ่อหนึ่งเป็นของหมู่ 2 เลยได้ตกลงกับแม่กำนันว่าเอาลงที่หนองแสงเผือเราจะได้ทำการเกษตรเพราะเป็นโครงการโซล่าเซลส์ พอดีทางทหารมา แต่ตอนมาไม่ได้มาเรียกเพราะตอนนั้นดิฉันก็เป็นผู้ช่วยแต่เรียกทางสารวัตรไปฟัง ก็เลยได้ย้ายไปทางโสกเหมือดแอ่ หาที่เจาะ 3 แห่งน้ำก็ไม่ออก จึงได้ยกมาที่วัด หมู่ 3 เพราะเห็นว่าอย่างน้อยก็ยังใกล้จุดที่เราใช้น้ำในการผลิตน้ำประปาและเป็นโครงการโซล่าเซลส์ แต่พอมามอบแต่กลับเป็นหม้อไฟ ชาวบ้านก็เลยรับภาระไม่ไหว จึงอยากมอบให้ทางเทศบาล และดิฉันคิดว่าถ้าทางเทศบาลรับมาต่อไปเราก็เปลี่ยนเป็นระบบโซล่าเซลส์ก็น่าจะได้ เพราะเขาดำเนินการเจาะไว้แล้ว ถังก็มีแล้ว ดิฉันคิดว่าเราก็น่าจะรับคะ- มีอีกไหมครับ ถ้าไม่มีก็จะขอความเห็นชอบเลยนะครับ พร้อมกันเลยนะครับ ท่านใดเห็นสมควรให้ความเห็นชอบรับโอนบ่อบาดาล บ้านหนองแสง หมู่ที่ 3 และรับโอนบ่อบาดาล บ้านโนนทอง หมู่ที่ 1ยกมือครับ**-ที่ประชุมมีมติเป็นเอกฉันท์ให้ความเห็นชอบรับโอนบ่อบาดาล บ้านหนองแสง หมู่ที่ 3 และรับโอนบ่อบาดาล บ้านโนนทอง หมู่ที่ 1 ยกมือครับ** **เรื่องอื่น ๆ**-เรียนท่านประธานสภาฯ กระผมนายสุรชัย พลทะอินทร์ นายกเทศมนตรีตำบลบ้านผือ ก่อนอื่นกระผมต้องของขอบคุณท่านสมาชิกสภาทุกคนที่ให้ความสำคัญในการรับโอนบ่อบาดาล อย่างน้อยก็แสดงให้เห็นถึงความสำคัญของมติที่ประชุมของพี่น้องทราบความต้องการของพี่น้องที่จะให้เราบริหารจัดการ การนำบ่อน้ำบาดาลที่ไม่ได้ใช้ประโยชน์ได้กลับมาใช้ประโยชน์ เมื่อรับโอนมาแล้วผมก็มีแนวความคิดให้ท่านได้รับทราบร่วมกัน คือเทศบาลเราบริหารจัดการเรื่องน้ำประปาเป็นหลักอยู่แล้ว เพราะฉะนั้นสักวันหนึ่งมีโอกาสที่แหล่งน้ำเราที่ใช้ในการผลิตน้ำประปา เพราะน้ำลดลง ผมจึงมีแนวคิดโดยต้องอาศัยทางสภาฯที่จะอนุมัติโครงการในการจัดทำโซล่าเซลส์ ยกตัวอย่างหนองแสง หากมีการติดตั้งระบบโซล่าเซลส์แล้วจะดำเนินการต่อท่อจากวัดไปลงโสกเหมือดแอ่ ส่วนในส่วนของหมู่ 1 ก็ดำเนินการสูบลงคลองเพื่อให้พี่น้องได้ทำการเกษตร ในส่วนหมู่ 4 ถ้าเป็นไปได้หากจะโอนมาให้เทศบาลเราก็จะต่อท่อลงสระในการผลิตน้ำประปาได้เลย น้ำบาดาลที่เราได้มาหากได้มาพัก ก็จะเป็นน้ำดิบที่มีคุณภาพดีในการผลิตน้ำประปา แต่ทั้งนี้ทั้งนั้นก็แล้วแต่ผู้นำที่จะดำเนินการ หากอยู่ในสมัยประชุมก็จะพิจารณานำเข้าที่ประชาเหมือนหมู่ 1 หมู่ 3 สำหรับการใช้งบประมาณในการดำเนินการคงจะเป็นปีงบประมาณหน้าและนี่ก็เป็นแนวคิด ส่วนสภาฯจะเห็นด้วยหรือไม่ก็ฝากทางสภาฯ อีกเรื่องหนึ่งอยากขออนุญาตให้ทางท่านรองปลัดได้พูดเกี่ยวกับเรื่องงานกีฬาเพิ่มเติมครับ- เรียนท่านประธานสภาฯ ดิฉันนางอุมาพร แสงศรีเรือง รองปลัดเทศบาลตำบลบ้านผือ ขอเพิ่มเติมจากการประชุมการจัดการแข่งขันกีฬาต้านยาเสพติด ซึ่งก็จะมีกีฬาสากลและกีฬาพื้นบ้าน กีฬาสากลก็จะมีฟุตบอลชาย ฟุตบอลพ่อบ้าน ฟุตบอลยุวชน วอลเลย์บอลชาย วอลเลย์บอลหญิง ตะกร้อและเปตองผสม สืบเนื่องจากฟุตบอลยุวชนจะมีอยู่โรงเรียน ยกตัวอย่างหมู่ 6 7 9 จะเป็นหนองผือ แต่คนละเขต ก็จะมีปัญหาทีนีก็จะนำเรียนปรึกษาว่าเราจะแบ่งตามโซนโรงเรียนเรียน คือ 3 โรงเรียน ได้แก่ หนองแสง โพธิ์ตาก หนองผือ โดยรูปแบบเราจะให้ทั้ง 3 โรงเรียนมาจับสลากเพื่อจะให้ได้ชนะบาย 1 ทีม และอีก 2 ทีมให้มาแข่งกัน ถ้าทีไหนชนะก็ให้มาแข่งกับทีที่จับสลากได้ชนะบาย ถ้าชนะก็จะรางวัลชนะเลิศ จึงอยากนำเรียนเพิ่มเติมคะและแจ้งที่ประชุมทราบคะ- เรียนท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ อย่างที่ท่านรองปลัดได้นำเสนอ เรามองว่าเด็กเยาวชน ป.1-6 ในเขตเทศบาลเรามีอยู่ 3 โรงเรียน เพราะฉะนั้นแล้วในช่วงที่เราจัดกิจกรรมกีฬาต้านยาเสพติดเป็นช่วงปิดเทอมก็อยากจะให้ลูก ๆ ป.1-6 ได้มีกิจกรรมร่วมบ้าง อย่างน้อยก็จะมีผู้ปกครองมาร่วมเชียร์ให้กำลังใจและร่วมกิจกรรมกีฬาต้านยาเสพติด ถ้าเราแบ่งตามเขตโรงเรียน ลูก หลานก็จะได้มาซ้อมร่วมกัน ทำกิจกรรมร่วมกันครับ- ท่าน สท. ท่านอื่น ๆ มีท่านใดเพิ่มเติมไหมครับเกี่ยวกับเรื่องกีฬา ท่านสมบัตร มีข้อเพิ่มเติมไหมครับเกี่ยวกับเสื้อทีม ลองอธิบายและนำเสนอที่ประชุมครับ เชิญครับ- เรียนท่านประธานสภาฯ กระผมนายสมบัตร แก้วหานาม สมาชิกสภาเทศบาล เขต 1 ก็ยังติดอยู่นิดนึงเพราะผมก็ไม่มีประสบการณ์เท่าไหร่ เนื่องจากเห็นว่าการแข่งขันกีฬาต้านยาเสพติดมีการประกวดขบวนพาเหรดด้วย ปกติที่เคยจัดมาก็จะมีการแบ่งสี เช่น เขต 1 สีฟ้า เขต 2 สีแดง จึงอยากทราบความชัดเจนว่าทางคณะผู้บริหารจะมีส่วนในการที่จะหาเสื้อที่จะให้พี่น้องได้เข้าร่วมกิจกรรมยังไงบ้างครับ- เรียนท่านประธานสภาฯ กระผม นายทวิช รุ่งเรือง ปลัดเทศบาล อย่างที่ได้นำเรียนไปในคราวประชุมครั้งที่ผ่านมา คงไม่ใช้คำว่าคณะผู้บริหารแต่พวกเราทุกคนนี่และครับว่าจะจัดการแข่งขันกีฬาไปในรูปแบบไหน ในเรื่องเสื้อ เสื้อทีม เสื้อขบวน ผมได้นำเรียนในที่ประชุมไปแล้วว่าที่เราสามารถเบิกจ่ายได้ตามระเบียบคือชุดแข่งขันกีฬา ตามประเภทกีฬา และจำนวนนักกีฬาแต่ละประเภทที่กำหนดไว้ ส่วนเพิ่มเติมจากนั้นอาจจะมีการจัดหาสปอนเซอร์ในการสนับสนุนของแต่ละทีมตามความสามารถหรือความต้องการ เพราะชุดพาเหรด ชุดเชียร์นี่เบิกจ่ายไม่ได้อยู่แล้วครับ- เรียนท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ กระผมขอเพิ่มเติมจากท่านปลัด ผมเข้าใจว่าแต่ละท่านคงคิดไว้แล้วว่าจะหาแหล่งสนับสนุน หรือจัดทีมของแต่ละเขตเป็นยังไงบ้าง ผมคิดว่าคงไม่เหนือบ่ากว่าแรงของทุกท่านแน่นอนครับ- เรียนท่านประธานสภาฯ ดิฉันนางพนมพร จันทะนาม สมาชิกสภาเทศบาล เขต 1 ดิฉันว่าก็เป็นการดีที่จะมียุวชนในการเข้าร่วมการแข่งขันในครั้งนี้ ซึ่งถือเป็นปีแรก อย่างน้อยก็จะมีผู้ปกครองมาร่วมเชียร์ บุตรหลาน สร้างความสนุกสนานให้การแข่งขันเพิ่มขึ้นไปอีกคะ- เรียนท่านประธานสภาฯ กระผม นายรังสรร วิลินไพร สมาชิกสภาเทศบาล เขต 2 ในวาระอื่น ๆ เกี่ยวกับการแข่งขันกีฬา ปีนี้จัดที่โรงเรียนบ้านหนองแสงวิทยาสรรค์ จากที่ได้นั่งฟังท่านสมาชิกทุกท่านได้ร่วมพูดคุยกัน กระผมคิดว่าเป็นการดีที่เราได้มีการปรึกษาหารือกัน เพราะนี้คือการทำงานระดับตำบล ที่จะทำยังที่พี่น้องจะได้มาร่วมทำกิจกรรมด้วยกัน ถือเป็นการพบปะกันของคนในตำบลเรา รู้สึกดีใจมากที่เห็นทางคณะผู้บริหารและสมาชิกของเราได้ให้ความสำคัญ เพราะเป็นกิจกรรมที่จัดขึ้น 1 ปี 1 ครั้ง สืบเนื่องจากการประชุมประชาคม เมื่อวันที่ 27 กุมภาพันธ์ ที่บ้านดอนกอก หมู่ที่ 8 ทางคณะ สท. ได้ลงพื้นที่เพื่อสำรวจถนนที่จะดำเนินการซ่อมแซมตามนโยบายที่ท่านนายกว่าจะดำเนินการให้ ไม่ว่าจะเป็นของหมู่ 8 เส้นท่าเรือ หมู่ 9 ซอยอินแปลง และหมู่ ที่ 5 เส้น และได้จัดทำเป็นหนังสือเข้ามาให้ทางท่าน ผอ. กองช่างแล้วว่าเราสมควรจะดำเนินการเส้นไหนได้บ้าง รวมถึงของ หมู่ 1 ด้วย สายริมคลอง ส่วนเส้นที่ทางท่าน สท.วินัย ได้แจ้งเข้ามา ก็ได้ไปดูแล้วเห็นว่าตอนนี้ท่าน สท. ได้ทำการปรับพื้นที่แล้วโดยใช้งบประมาณของตนเองประมาณ 5,000 บาท ทั้งหมดนี้ก็ได้ส่งหนังสือแล้ว ถ้าเป็นไปได้อยากได้ลูกรังสัก 70% นะครับท่านนายก ขอบคุณครับ- เรียน ท่านประธานสภาฯ กระผม นายสุพจน์ แก้วมาตย์ หัวหน้าสำนักปลัด กระผมขออนุญาตภารงานในสำนักปลัดที่ได้ลงไปจัดทำประชาคมหมู่บ้านเพื่อทบทวนแผนพัฒนาท้องถิ่น ตั้งแต่วันที่ 13-27 กุมภาพันธ์ที่ผ่านมา ก็ขอขอบคุณทุกท่านโดยท่านสมาชิกก็ได้ให้ความร่วมมือในการเข้าร่วมประชาคมในทุกหมู่บ้าน สำหรับโครงการที่ได้ประชาคมมา ตามไทม์ไลน์ก็จะได้นำมาให้ทางกองช่างออกสำรวจตามโครงการที่ได้มีการเสนอมาเพื่อนำมาเข้าแผนและประกาศใช้แผน ภายในเดือนพฤษภาคม และในขณะที่กองช่างออกสำรวจ ก็ขอความร่วมมือท่าน สท. ได้ไปชี้จุดโครงการร่วมกับผู้นำ และสำหรับโครงการที่เป็นชื่อบุคคลนั้น อยากแนะนำให้เปลี่ยนชื่อที่เป็นสาธารณะเพื่อที่จะไม่แสดงถึงการเอื้อประโยชน์ให้บุคคลใดบุคคลหนึ่ง อาจจะเป็นชื่อหมู่บ้านก็ได้ ถ้าเป็นไปได้ก็อยากให้เปลี่ยนในช่วงที่ลงสำรวจพื้นที่ และจะประกาศชื่อแผนภายในเดือนพฤษภาคม หลังจากนั้นในห้วงเดือนสิงหาคม ก็จะนำโครงการเหล่านี้มานำเข้าเทศบัญญัติงบประมาณต่อไป อันนี้คือไทม์ไลน์ของงานแผนและงบประมาณที่จะดำเนินการต่อไป ต่อไปงานป้องกันและบรรเทาสาธารณภัย ก็จะมีการฝึกอบรม อปพร. จำนวน 30 คน ตอนนี้ก็กำลังรับสมัคร โดยจะมีการอบรมที่ค่ายศรีพัชรินทร์ หรือว่ามณฑลทหารบกที่ 23 จังหวัดขอนแก่น ช่วงประมาณปลายเดือนมีนาคม ส่วนรายละเอียดวันที่จะประสานทางศูนย์ฝึกอีกทีว่าเป็นวันที่เท่าไหร่ ส่วนในช่วงพิธีเปิด พิธีปิด อาจจะเรียนเชิญท่านสมาชิกเข้าร่วม ขอนำเรียนแจ้งที่ประชุมไว้เพียงเท่านี้ครับ- เรียน ท่านประธานสภาฯ กระผม นายสุรัตน์ ชาสังข์ สมาชิกสภาเทศบาล เขต 2 ขอแจ้งเรื่องถนนเส้นหนองโน – หนองไผ่ เนื่องจากเป็นทางข้ามคลอง ทำให้เกิดการแตก ชำรุด จึงอยากแจ้งให้ทางกองช่างออกไปสำรวจ ซ่อมแซม เพราะผมไปดูแล้วคงจะใช้งบประมาณไม่มาก จึงอยากฝากไว้ครับ- ที่จริงถนนเส้นนี้ ก็ชำรุดนานแล้ว และก็เคยเกิดอุบัติเหตุ และตอนนี้ก็มีพี่น้องสูบน้ำเพื่อการเกษตรอย่างต่อเนื่อง ทำให้ได้รับน้ำได้ไม่เต็มที่ก็ฝากไว้นะครับ - เรียนท่านประธานสภาฯ กระผมนายวินัย ลิโป้ สมาชิกสภาเทศบาล เขต 1 กระผมขอเสริมเรื่องถนนที่ได้นำเรียนในที่ประชุมในคราวก่อน คือถนนสายหนองส้มมอ ตอนนี้ก็อยู่ระหว่างการจัดเตรียมเอกสารยังไม่แล้วเสร็จ ถ้าเรียบร้อยก็จะนำส่งเทศบาลต่อไปครับ- มีอีกไหมครับ วันนี้ก็เหน็จเหนื่อยมาพอสมควร สำหรับการประชุมคราวต่อไปอยากให้ทุกท่านมาก่อนเวลาสัก 30 นาที สำหรับการการประชุมคราวหน้า ระหว่างวันที่ 1-30 พ.ค. ถ้าท่านใดมีเรื่องที่จะนำเข้าที่ประชุมก็ให้ยื่นหนังสือมาได้เลย สำหรับวันนี้ถ้าไม่มีอะไรแล้วผมขอขอบคุณทุกท่านที่มาประชุมในวันนี้ ขอปิดการประชุมครับ |

ปิดประชุม เวลา 11.00 น.

 ลงชื่อ ผู้บันทึกรายงานการประชุม

 (นายสุพจน์ แก้วมาตย์)

 เลขานุการสภาเทศบาลตำบลบ้านผือ

**คณะกรรมการตรวจรายงานการประชุมสภาท้องถิ่น**

 ลงชื่อ...................................................

 (นางพนมพร จันทะนาม)

 ประธานกรรมการ

 ลงชื่อ....................................................

 (นายรังสรร วิลินไพร)

 กรรมการ

 ลงชื่อ......................................................

 (นายสมบัตร แก้วหานาม)

 กรรมการ

 วันที่ ......................................................

 รับรองถูกต้อง

 (นายประสพ โสดา)

 ประธานสภาเทศบาลตำบลบ้านผือ

 วันที่...................................................